शिक्षा के साथ खेलों में भी आगे रहें बच्चे: शर्मा
आत्मारामजैन स्कूल मेें वार्षिक पुरस्कार वितरण समारोह का आयोजन किया गया, जिसमें स्कूल के स्टूडेंट्स ने शानदार प्रतिभा दिखाई। कार्यक्रम में डेराबस्सी हलका विधायक मुख्य संसदीय मंत्री एनके शर्मा ने मुख्य मेहमान के रूप में शिरकत की। नगर प्रधान भूपेंद्र सैनी वरिष्ठ उपप्रधान मुकेश गांधी भी हाजिर थे। शर्मा ने कहा कि यह स्कूल बच्चों को बुनियादी शिक्षा देकर समय के साथ चलने मे अहम भूमिका निभा रहा है। इसके अलावा उन्होंने बच्चों को शिक्षा के साथ साथ खेलों सभ्याचारक गतिविधियों मे बढ़चढ़कर हिस्सा लेने के लिए प्रेरित किया। कार्यक्रम मे बच्चों ने पाश्चात्य, राजकीय लोक गीत, गिद्दा, भंगड़ा, देश भक्ति आइटम पेश कर दर्शकों को भाव विभोर कर दिया। इसके अलावा नशा उन्मूलन नाटिका ने दर्शकों को एक अद्वित्तीय सीख दी। स्कूल की प्रिंसिपल ईशा शर्मा ने बच्चों द्वारा पेश किए कार्यक्रम की प्रशंसा की। अंत मे प्रिंसिपल ने स्कूल की वार्षिक रिपोर्ट पढ़ते हुए स्कूल की प्राप्तियों तथा भविष्य की योजनाओं के बारे में बताया। शैक्षिक, कला एवं खेल के क्षेत्र मे विशिष्ट स्थान प्राप्त करने स्कूल का नाम रोशन करने वाले विद्यार्थियों को मुख्य मेहमान द्वारा पुरस्कृत किया गया। अंत मे प्रिंसिपल स्कूल मैनेजमेंट ने सभी मेहमानों का कार्यक्रम मे आने पर धन्यवाद किया।
hin_Deva hin_Deva